Viborger Samler, 1838-01-29
Udenlandske Efterretninger. Frankrig. Ogsaa Paris er ved en Jldsvaade berøvet en af sine skjønneste Bygninger: Theatre Italien. Om Aftenen den 14de Jan. opførtes i dette Skuespilhuus Mozarts Don Juan. Efter Forestillingen havde Brandfolkene endnu Kl. 11 1/2 gjort den sædvanlige Runde gjennem Bygningen, uden at opdage noget betænkeligt. Dog synes nogle Rester af det Fyrværkeri, der i Slutningen af Operaen forestiller Helvedflammerne, at være blevne ved at ulme; thi om Midnat hørte manen Knittren, og nogle Pompiers, der frygtede, at Noget brændte, begave sig ind imellem Coulisserne, for at anstille endnu en Undersøgelse, men for sildigt. Branden havde allerede gjort store Fremskridt, og Sprøiterne maatte sættes i Virksomhed. Ulykkeligviis var Skuespilhusets Vandbækken ganske tilfrosset og maatte først optøes, førend man kunde faae Vand. Da man var færdig hermed og ogsaa havde faaet Hjælp udenfor, havde Jlden allerede naaet en betydelig Hæftighed. Kl. 1 1/2 stod hele den underste Sal i Flammer, hvis Raseri Nordenvinden forøgede. Hr. Savarini, en af Theatrets Directeurer, kastede sin Portefenille og sine kostbareste Sager ud af et Vindue og sprang selv bag efter, men slog med Hovedet imod en Steen og var død paa Stedet. Hr. Robert, en Søn af den anden Directeur, reddede sig ved Hjelp af en Strikke, som Brandfolkene kastede til ham. Jmidlertid er den Fløi, som den ulykkelige Savarini beboede, ikke naaet af Luerne, da Vinden pludseligen forandrede sin Retning. Han vilde altsaa have været frelst, naar han ei i Angsten havde kastet sig ned igjennem Vinduet. Omtrent Kl. 2 om Natten styrtede Skuespilhusets Tag ind og en Flammesøile af over 40 Fods Høide, steg i dette Øieblik op af Bygningen. Den hele Nat igjennem maatte man hvert Øieblik frygte for, at Jlden skulde springe over Boulevarden og meddele sig til Operahuset. Utallige Funker faldt ned paa alle Bygninger i Gaden Lepelletier og Boulevard des Italiens. Dog have Nabohusene lidt mindre, end man, tiltrods for Bestræbelserne for at sikkre dem, i Begyndelsen maatte befrygte. Man forbød alle Beboerne i Nabohuse at bortslæbe deres Sager, og tvang dem til at være virksomme ved Slukningen. Over 6000 Personer vare samlede ved Jlden. Otte Pompiers ere, mere eller mindre beskadigede, bragte til Hospitalet. Den 16de Jan. om Morgenen skulle to Maskinister ved Theatret være arresterede; der gaae dunkle Rygter og Aarsagen til Branden, hvilke dog trænge til Bekræftelse. Sapeurerne udmærkede sig ved Mod og Aandsnærværelse. Desto sørgeligere er den fra alle Sider bekræftede Sandhed, at en Røverhob styrtede ind i alle Nabohuse og begik en stor Mængde Tyverier. Nogle af disse Huses Beboere have med Pistolen i Haanden maattet værge sig mod det Pak, der med Vold vilde bemægtige sig deres Eiendomme. Hidtil har man ikke hørt, at Politiet har grebet Nogen af dem, der vilde gjøre sig Fordeel af den offentlige Ulykke. – Den 15de om Aftenen overbragte Deputationen for de Deputeredes Kammer Adressen. Efter dens Forelæsning af Dupin, svarede Louis Philippe: "Med levende Tilfredshed modtager jeg denne Adresse. Jeg føler mig lykkelig ved, hos Dem at have gjenfundet de Følelser, paa hvilke de foregaaende Kamre have givet mig saa mange, mit Hjerte stedse dyrebare, Beviser. Denne eclatante Yttring laaner, som De sige, ny Styrke til hiint hæderfulde Værk, Resultatet af vore syvaarige Anstrængelser, Opretholdelsen og den ukrænkede Bevarelse af vore Jnstitutioner. Den Bistand, De i et saa oprigtigt Sprog love mit Gouvernement, vil lette dettes Gang, stedse mere og meere udrydde Sporet af vore politiske Uenigheder og sikkre Frankrig en lang Nydelse af hiin Rolighed og hiin Fremgang i Velstand, der ere alle mine Ønskers Gienstand, og til hvis Sikkring jeg priser mig saa lykkelig at have bidraget. – Man bemærkede, at Exministeren Guizot og Deel i Deputationen og modtoges udmærket naadigt. – Journ. des Deb. foreslaaer Regjeringen, at understøtte Spanien med Subsidier,